Ο **Αθλητικός Όμιλος Καλαθοσφαιριστών Γουμένισσας** είναι ελληνικό αθλητικό σωματείο με έδρα των δραστηριοτήτων του τη Γουμένισσα, στο Νομό Κιλκίς, όπου βρίσκεται και η έδρα του, το Κλειστό Γυμναστήριο Γουμένισσας. Επίσημο έτος ίδρυσής του είναι το 1981 και αγωνίζεται με χρώματα το πράσινο και το λευκό. Διαθέτει ενεργά τμήματα καλαθοσφαίρισης και στίβου.

Τμήμα καλαθοσφαίρισης ανδρών
----------------------------

### Ιστορικό

Η ομάδα της Γουμένισσας κατά την ίδρυσή της το 1981 εντάχθηκε στο δυναμικό της Ε.ΚΑ.Σ.ΚΕ.ΔΥ.Μ. και αργότερα της διαδόχου της Ε.ΚΑ.Σ.ΚΕ.Μ. Ο σύλλογος αναρριχήθηκε στην κορυφή του τοπικού πρωταθλήματος το 1996, οπότε και απέκτησε το δικαίωμα συμμετοχής στις εθνικές κατηγορίες της ελληνικής καλαθοσφαίρισης.

Η αλλαγή της χιλιετίας βρήκε την ομάδα στη Γ' Εθνική Κατηγορία, στα πλαίσια της οποίας αγωνίστηκε μέχρι την άνοιξη του 2007. Από το 2001 και μετά έβρισκε σταθερά θέση στην πρώτη πεντάδα του τελικού βαθμολογικού πίνακα, καταλαμβάνοντας αξιοσημείωτα τη δεύτερη θέση στον όμιλό της κατά τις περιόδους 2002-03, 2003-04 και 2005-06. Ωστόσο η επιτυχία της ανόδου στη Β' Εθνική Κατηγορία πανηγυρίστηκε τη χρονιά 2006-07, οπότε και η Γουμένισσα ολοκλήρωσε τις αγωνιστικές της υποχρεώσεις στην κορυφή της βαθμολογίας του 1ου Ομίλου Βορρά με 22 νίκες και 4 ήττες.

Κατά την αγωνιστική περίοδο 2007-08 ο σύλλογος αγωνίστηκε στο Πρωτάθλημα της Β' Εθνικής καταλαμβάνοντας την 11η θέση και αποφεύγοντας με επιτυχία τον υποβιβασμό. Δεν είχε, όμως, την ίδια τύχη και την επόμενη χρονιά, 2008-09, όταν τερμάτισε στη 13η θέση του τελικού βαθμολογικού πίνακα. Στα πλαίσια του θεσμού του Κυπέλλου Ελλάδος αγωνίστηκε σε ένα μόλις παιχνίδι, γνωρίζοντας τον αποκλεισμό από τον Ίκαρο Καλλιθέας με σκορ 95-62. Η καθοδική πορεία και τα οικονομικά προβλήματα συνεχίστηκαν και την επόμενη χρονιά, 2009-10, οπότε και ο σύλλογος παρέμεινε στην τελευταία θέση του βαθμολογικού πίνακα της Γ' Εθνικής με μόλις μία νίκη στο ενεργητικό του.

Την αγωνιστική περίοδο 2010-11 η ομάδα της Γουμένισσας διαγωνίστηκε στο Πρωτάθλημα της Α' Κατηγορίας Ανδρών της Ε.ΚΑ.Σ.ΚΕ.Μ. ολοκληρώνοντας τις αγωνιστικές της υποχρεώσεις στην 9η θέση της βαθμολογίας. Την επόμενη περίοδο, 2011-12, επρόκειτο να λάβει μέρος στο Πρωτάθλημα της Β' Κατηγορίας, ωστόσο εν τέλει δε συμμετείχε με τα αποτελέσματά της να καταχωρούνται ως μηδενισμοί. Την περίοδο 2012-13 έλαβε μέρος στο Πρωτάθλημα της Β' Κατηγορίας Ανδρών, ολοκληρώνοντας τις αγωνιστικές της υποχρεώσεις στην 5η θέση του βαθμολογικού πίνακα του Α' Ομίλου.

Το τμήμα εφήβων του συλλόγου διαθέτει στην τροπαιοθήκη του ένα Πρωτάθλημα Ε.ΚΑ.Σ.ΚΕ.Μ. του έτους 1999.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2019-20, ο Α.Ο.Κ. Γουμένισσας διαγωνίζεται στο Πρωτάθλημα της Β' Κατηγορίας Ανδρών που διοργανώνει η Ε.ΚΑ.Σ.ΚΕ.Μ.

Έδρα του συλλόγου είναι το το Κλειστό Γυμναστήριο Γουμένισσας.

Τμήμα καλαθοσφαίρισης γυναικών
------------------------------

### Ιστορικό

Το γυναικείο τμήμα καλαθοσφαίρισης του Α.Ο.Κ. Γουμένισσας έχει κατακτήσει δύο συνεχή Πρωταθλήματα Ε.ΚΑ.Σ.ΚΕ.Μ. το 1995 και το 1996, πανηγυρίζοντας στη δεύτερη περίπτωση την άνοδο της ομάδας στη Β' Εθνική Κατηγορία Γυναικών.

Το τμήμα νεανίδων διαθέτει στην τροπαιοθήκη του ένα Πρωτάθλημα Ε.ΚΑ.Σ.ΚΕ.ΔΥ.Μ. εκείνο του 1985, και ένα Πρωτάθλημα Ε.ΚΑ.Σ.ΚΕ.Μ. του έτους 2008.

Από τον Α.Ο.Κ. Γουμένισσας ξεκίνησαν την καριέρα τους οι διεθνείς καλαθοσφαιρίστριες Εβίνα Μάλτση  και Νένα Νικολαΐδου.

Τμήμα στίβου
------------

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ. ο Α.Ο.Κ. Γουμένισσας βρέθηκε στη 238η θέση (σε σύνολο 321 συλλόγων). Την επόμενη χρονιά βρέθηκε στη 234η θέση (σε σύνολο 299 συλλόγων). Στην αξιολόγηση του 2012 δεν περιλαμβάνεται. Στην κατάταξη για το έτος 2013 βρέθηκε στη 289η θέση (σε σύνολο 294 συλλόγων).

Παραπομπές
----------

1. ↑  «Τμήματα ΑΟΚ Γουμένισσας», ανακοίνωση στην ενημερωτική πύλη Eidisis.gr, 21 Αυγούστου 2007.
2. 1 2 3 4  «Πρωταθλητές», πληροφορίες στον επίσημο ιστότοπο της Ε.ΚΑ.Σ.ΚΕ.Μ.
3. 1 2  «Ένωση Καλαθοσφαιρικών Σωματείων Κεντρικής Μακεδονίας», πληροφορίες στον επίσημο ιστότοπο της Ε.Ο.Κ.
4. 1 2 3 4 5 6  «Βαθμολογίες Πρωταθλημάτων», πληροφορίες στον επίσημο ιστότοπο της Ε.Ο.Κ.
5. ↑  «Πρωταθλητές Γ' Εθνικής Ανδρών», πληροφορίες στον επίσημο ιστότοπο της Ε.Ο.Κ.
6. ↑  «Μεγαλύτερο αλαλούμ», άρθρο στον ιστότοπο της εφημερίδας «Ελευθεροτυπία», 16 Οκτωβρίου 2008.
7. 1 2  «Πρωταθλήματα Ε.ΚΑ.Σ.ΚΕ.Μ.», πληροφορίες στον επίσημο ιστότοπο της ένωσης.
8. ↑  «Β' Κατηγορία Ανδρών Β' Όμιλος 2012-13», πληροφορίες στον επίσημο ιστότοπο της Ε.ΚΑ.Σ.ΚΕ.Μ.
9. ↑  «Β' Κατηγορία Ανδρών (Β' Όμιλος) 2013-14», πληροφορίες στον επίσημο ιστότοπο της Ε.ΚΑ.Σ.ΚΕ.Μ.
10. 1 2  Μπορίνος, Μάριος. «Ανακοινώθηκε η Νικολαΐδου στη ΦΕΑ», άρθρο στον ιστότοπο WePlayBall.gr, 9 Ιουλίου 2010.
11. ↑  «Εβίνα Μάλτση: Η ...βασίλισσα της Ευρώπης!», άρθρο στον ιστότοπο WePlayBall.gr, 6 Ιουλίου 2009.
12. ↑  «Αξιολόγηση Σωματείων Στίβου 2010», επίσημος ιστότοπος Σ.Ε.Γ.Α.Σ. (pdf)
13. ↑  «Αξιολόγηση Σωματείων Στίβου 2011»[*νεκρός σύνδεσμος*], επίσημος ιστότοπος Σ.Ε.Γ.Α.Σ. (pdf)
14. ↑  «Αξιολόγηση Σωματείων Στίβου 2012»[*νεκρός σύνδεσμος*], επίσημος ιστότοπος Σ.Ε.Γ.Α.Σ. (xls)
15. ↑  «Αξιολόγηση Σωματείων Στίβου 2013»[*νεκρός σύνδεσμος*], επίσημος ιστότοπος Σ.Ε.Γ.Α.Σ. (xls)

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α' Κατηγορίας Ανδρών Ε.ΚΑ.Σ.ΚΕ.Μ. 2021-2022 |
| --- |
|  |
| Α' Όμιλος | 
* Αιγινιακός
* Ατρόμητοι Νέας Σάντας
* Βατανιακός-Σάρισα
* Βαφύρας Δίου
* Εδεσσαϊκός
* Εργόναθλος
* Κούπα Κιλκίς
* Π.Α.Ο.Κ. Αλμωπίας
* Πιερικός Αρχέλαος
* Πιερία (Α.Γ.Ε.)
 |  |
|  |
| Β' Όμιλος | 
* Αετός Κιλκίς
* Άθλος Αλεξάνδρειας
* Αλεξάνδρεια
* Γουμένισσα
* Ζαφειράκης Νάουσας
* Μέγας Αλέξανδρος Γιαννιτσών
* Πάνθηρες Κατερίνης
* Πιερία (Α.Κ.Ε.)
* Σκυδραϊκός
 |

 |